CELEX: 22020D0336
Language: el
Date: 2019-12-13 00:00:00
Title: Απόφαση της Μεικτής Επιτροπής του ΕΟΧ αριθ. 318/2019, της 13ης Δεκεμβρίου 2019, για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2020/336]

5.3.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 68/74
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 318/2019
         της 13ης Δεκεμβρίου 2019
         για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2020/336]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2019/317 της Επιτροπής, της 11ης Φεβρουαρίου 2019, σχετικά με την καθιέρωση μηχανισμού επιδόσεων και συστήματος χρέωσης τελών στον Ενιαίο Ευρωπαϊκό Ουρανό και με την κατάργηση των εκτελεστικών κανονισμών (ΕΕ) αριθ. 390/2013 και (ΕΕ) αριθ. 391/2013 (1) πρέπει να ενσωματωθεί στη συμφωνία για τον ΕΟΧ.
                  
               
                     (2)
                  
                  
                     Ο εκτελεστικός κανονισμός (ΕΕ) 2019/317 καταργεί, με ισχύ από την 1η Ιανουαρίου 2020, τους εκτελεστικούς κανονισμούς (ΕΕ) αριθ. 390/2013 (2) και (ΕΕ) αριθ. 391/2013 της Επιτροπής (3), οι οποίοι έχουν ενσωματωθεί στη συμφωνία για τον ΕΟΧ και πρέπει, συνεπώς, να διαγραφούν από τη συμφωνία για τον ΕΟΧ.
                  
               
                     (3)
                  
                  
                     Συνεπώς, το παράρτημα XIII της συμφωνίας για τον ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το παράρτημα XIII της συμφωνίας για τον ΕΟΧ τροποποιείται ως εξής:
            
                        1.
                     
                     
                        Μετά το σημείο 66κδι [εκτελεστικός κανονισμός (ΕΕ) 2019/123 της Επιτροπής] παρεμβάλλεται το ακόλουθο σημείο:
                        
                                    «66κδια.
                                 
                                 
                                    
                                       32019 R 0317: Εκτελεστικός κανονισμός (ΕΕ) 2019/317 της Επιτροπής, της 11ης Φεβρουαρίου 2019, σχετικά με την καθιέρωση μηχανισμού επιδόσεων και συστήματος χρέωσης τελών στον Ενιαίο Ευρωπαϊκό Ουρανό και με την κατάργηση των εκτελεστικών κανονισμών (ΕΕ) αριθ. 390/2013 και (ΕΕ) αριθ. 391/2013 (ΕΕ L 56 της 25.2.2019, σ. 1).
                                    Για τους σκοπούς της παρούσας συμφωνίας, οι διατάξεις του εκτελεστικού κανονισμού προσαρμόζονται ως εξής:
                                    
                                                α)
                                             
                                             
                                                Με την επιφύλαξη των διατάξεων του πρωτοκόλλου 1 της συμφωνίας, ο όρος “κράτος/-η μέλος/-η” νοείται ότι περιλαμβάνει, πέραν της έννοιας που έχει στον εκτελεστικό κανονισμό, και τα κράτη της ΕΖΕΣ.
                                             
                                          
                                                β)
                                             
                                             
                                                Όσον αφορά τα κράτη της ΕΖΕΣ, ο όρος “διαχειριστής δικτύου” αναφέρεται στον διαχειριστή δικτύου που έχει διοριστεί από τη Μόνιμη Επιτροπή των κρατών της ΕΖΕΣ.
                                             
                                          
                                                γ)
                                             
                                             
                                                Όσον αφορά τα κράτη της ΕΖΕΣ, ο όρος “φορέας επανεξέτασης των επιδόσεων” αναφέρεται στον φορέα επανεξέτασης των επιδόσεων που έχει οριστεί από τη Μόνιμη Επιτροπή των κρατών της ΕΖΕΣ.
                                             
                                          
                                                δ)
                                             
                                             
                                                Στο άρθρο 14 παράγραφος 1 προστίθεται το ακόλουθο εδάφιο:
                                                “Η αξιολόγηση, όταν πρόκειται για σχέδια και στόχους επιδόσεων που αφορούν ένα ή περισσότερα κράτη μέλη της ΕΕ και ένα ή περισσότερα κράτη της ΕΖΕΣ, διεξάγεται από την Εποπτεύουσα Αρχή της ΕΖΕΣ όσον αφορά το ή τα κράτη της ΕΖΕΣ και από την Επιτροπή όσον αφορά το ή τα κράτη μέλη της ΕΕ. Στο πλαίσιο αυτό, η Επιτροπή και η Εποπτεύουσα Αρχή της ΕΖΕΣ συνεργάζονται με στόχο την υιοθέτηση ταυτόσημων θέσεων καθ’ όλη τη διάρκεια της διαδικασίας που θεσπίζεται δυνάμει του παρόντος άρθρου.”
                                             
                                          
                                                ε)
                                             
                                             
                                                Στο άρθρο 15 παράγραφος 1 προστίθεται το ακόλουθο εδάφιο:
                                                “Η αξιολόγηση και η επανεξέταση, όταν πρόκειται για σχέδια και στόχους επιδόσεων που αφορούν ένα ή περισσότερα κράτη μέλη της ΕΕ και ένα ή περισσότερα κράτη της ΕΖΕΣ, διεξάγονται από την Εποπτεύουσα Αρχή της ΕΖΕΣ όσον αφορά το ή τα κράτη της ΕΖΕΣ και από την Επιτροπή όσον αφορά το ή τα κράτη μέλη της ΕΕ. Στο πλαίσιο αυτό, η Επιτροπή και η Εποπτεύουσα Αρχή της ΕΖΕΣ συνεργάζονται με στόχο την υιοθέτηση ταυτόσημων θέσεων καθ’ όλη τη διάρκεια της διαδικασίας που θεσπίζεται δυνάμει του παρόντος άρθρου.”
                                             
                                          
                                                στ)
                                             
                                             
                                                Στο άρθρο 18 παράγραφος 1 προστίθεται το ακόλουθο εδάφιο:
                                                “Εάν το αιτιολογημένο αίτημα αφορά στόχους επιδόσεων που αφορούν ένα ή περισσότερα κράτη μέλη της ΕΕ και ένα ή περισσότερα κράτη της ΕΖΕΣ, η αξιολόγηση διεξάγεται από την Εποπτεύουσα Αρχή της ΕΖΕΣ όσον αφορά το ή τα κράτη της ΕΖΕΣ και από την Επιτροπή όσον αφορά το ή τα κράτη μέλη της ΕΕ. Στο πλαίσιο αυτό, η Επιτροπή και η Εποπτεύουσα Αρχή της ΕΖΕΣ συνεργάζονται με στόχο την υιοθέτηση ταυτόσημων θέσεων καθ’ όλη τη διάρκεια της διαδικασίας που θεσπίζεται δυνάμει του παρόντος άρθρου.”
                                             
                                          
                                                ζ)
                                             
                                             
                                                Στο άρθρο 19 παράγραφος 2 προστίθεται το ακόλουθο εδάφιο:
                                                “Εφόσον το σχέδιο επιδόσεων του δικτύου αφορά τόσο τον διαχειριστή δικτύου που έχει διοριστεί από την Επιτροπή όσο και τον διαχειριστή δικτύου που έχει διοριστεί από τη Μόνιμη Επιτροπή των κρατών της ΕΖΕΣ, η Επιτροπή και η Εποπτεύουσα Αρχή της ΕΖΕΣ συνεργάζονται με σκοπό την υιοθέτηση ταυτόσημων θέσεων.”
                                             
                                          
                                                η)
                                             
                                             
                                                Στο άρθρο 19 παράγραφοι 1, 3 και 4, όσον αφορά τα κράτη της ΕΖΕΣ, η λέξη “Επιτροπή” αντικαθίσταται από τη φράση “Εποπτεύουσα Αρχή της ΕΖΕΣ”.»
                                             
                                          
                              
                  
                        2.
                     
                     
                        Τα κείμενα των σημείων 66κδστ [εκτελεστικός κανονισμός (ΕΕ) αριθ. 390/2013 της Επιτροπής] και 66κγιγ [εκτελεστικός κανονισμός (ΕΕ) αριθ. 391/2013 της Επιτροπής] διαγράφονται με ισχύ από την 1η Ιανουαρίου 2020.
                     
                  
         
            Άρθρο 2
            Τα κείμενα του εκτελεστικού κανονισμού (ΕΕ) 2019/317 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
         
         
            Άρθρο 3
            Η παρούσα απόφαση αρχίζει να ισχύει στις 14 Δεκεμβρίου 2019, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1), ή την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 317/2019, της 13ης Δεκεμβρίου 2019 (4), ανάλογα με το ποια ημερομηνία είναι μεταγενέστερη.
         
         
            Άρθρο 4
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 13 Δεκεμβρίου 2019.
            
               
                  Για τη Μεικτή Επιτροπή του ΕΟΧ
               
               
                  O Πρόεδρος
               
               Gunnar PÁLSSON
            
         
         
            (1)  ΕΕ L 56 της 25.2.2019, σ. 1.
         
            (2)  ΕΕ L 128 της 9.5.2013, σ. 1.
         
            (3)  ΕΕ L 128 της 9.5.2013, σ. 31.
         
            (*1)  Δεν έχουν αναφερθεί συνταγματικές απαιτήσεις.
         
            (4)  Βλέπε σελίδα 72 της παρούσας Επίσημης Εφημερίδας.